Posts Tagged ‘Louwie’
Posted in Louwie, tagged Cobie, Elsa, Hartenbos, Johan, Louwie, Mosselbaai, Pinnicle Point, The Point, Vakansie, Wes Kaap on Februarie 11, 2018| 4 Comments »
Die eerste dag, n wandeling op Diaz Strand
Dis koel en bewolk, maar dit is Mosselbaai, dit is by die see en dit is heerlik.
Die koel weer en die ver loop maak ons honger en ons gaan eet ontbyt by die bekende Punt restaurant.
Cobie en Elsa gesels terwyl Johan die spyskaart bestudeer.
Die uitsig van die restaurant af. Koel en bewolk met druppels reën so nou en dan. Groot koppies koffie hou die lyf warm. Mens ontspan stadig uit die stad se gewoel wat deur die jaar in elke vesel van jou liggaam gaan nesskrop het. Vars seelug maak die ou kop stelselmatig oop. Dit gaan langer vat om die beklemming om die hart te laat skiet gee.
Later in Hartenbos loop ons vir oupa en ouma op n bankie voor n winkel raak, uitgevat in kisklere. Ons vermoed hulle is op vakansie, iewers van n plaas in die Vrystaat of die ou Wes Transvaal af.
Maar vakansie by die see beteken sand en see en vars lug. Mens hang nie in winkels rond nie, dit kan jy by die huis gaan doen.
“We are here essentially to risk ourselves in the world. We are a form of invitation to others and to otherness, we are ment to hazard ourselves for the right thing, for the rifght woman or the right man, for a son or a daughter, for the right work or for a gift given against all the odds. And in all this continual risking the most profound courage may be found in the radical and simple willingness to allow ourselves to be happy along the way …”
Aangehaal uit die filosoof en digter David Whyte se gedig : “We are Here”
Dit is vakansie, ons gaan Happy toelaat om te gebeur. Ek dink Mosselbaai en Pinnicle Point Estate leen hom/haar uistekend tot Happy, al reën dit. Ek voel dit aan my lyf. Ek sien dit aan die Mosselbaaiers. n Paar dae van Happy kan mens nie skade aandoen nie. Ons gaan “risk” en ons gaan “hazard”, ons gaan geniet.
Posted in Louwie, tagged C J Langenhofen, Danabaai, De Rust, Eight Bells, Louwie, Meiringspoort, Mosselbaai, Oudshoorn, Pinnacle Point Estate, Robinson Pas, Vakansie, Wes Kaap on Januarie 27, 2018| 2 Comments »
Van Meiringspoort na Mosselbaai
Herrie en Sagmoedige Neelsie kyk ons gelate agterna toe ons wegry op die laaste skof na Mosselbaai. Ek vermoed dat, solank die waterval bly val, die twee ou grotes hier in Meiringspoort sal bly dwaal, hier in hulle eie Paradys waar hulle gelukkig was (ten spyte van Vroutjie se tydige en ontydige gekerm).
Ons ry deur die mooie De Rust met sy outydse winkeltjies en historiese huisies. Vreemd genoeg het ons nog nooit hier gestop om koffie te drink of in die winkeltjies rond te snuffel nie. Oudshoorn ry ons ook deur sonder om te stop. Dit is net `n plek vir toeriste, met pryse aan volstruis gekoppelde skeppings wat jou na jou asem laat snak, en die arme volstruise wat in die proses ge-offer word laat jammer kry.
Ons het wel by n vorige geleentheid hier vertoef en koffie gedrink, hoofsaaklik om oor die skok van die pryse van hulle toeriste aandenkings te kom. Met die dat ons toe so sit en koffie drink, raak twee van die kelnerinne in n bekgeveg betrokke, en in die hitte van die oomblik skel die een die ander uit met ‘djou ma se p…s man!’ Ma was erg geskok, maar later het ons tog tot in Hermanus gesit en lag oor die stukkie dialoog wat jy nêrens anders as in Suid Afrika sal hoor nie. (meer…)
Posted in Louwie, tagged Inkalelies, Louwie, Reën, Rose, Somer, Tuin on Oktober 7, 2017| 5 Comments »
Posted in Louwie, Uncategorized, tagged Albert Camus, Gesondheid, Hospitaal, Louwie, MRI Scan, Ortopeed, Pub Crawling, Uroloog on Augustus 16, 2017| 6 Comments »
Het `n besige tyd beleef die afgelope maand. Waar ander ouens pub crawling doen vir pret en plesier, doen ons mos spreekkamer en hospitaal besoeke vir ontspanning, kan jy maar sê. Beide tydverdrywe is ewe riskant, maar elkeen het ook sy eie voordele. Na `n hewige drinksessie vergeet jy vir `n wyle van jou probleme en ontspan jy effens, dis immers waarom in die kroeg is. By die hospitaal werk dit ook so, as jy daar uitloop met al die stapel x-strale, scans en bloedtoetse onder die blad en die dokter het jou gesond verklaar, dan ontspan jy ook so effens, maar nie te veel nie want jy weet, net soos die drinker se onafwendbare hoofpyn wat soos klokslag toeslaan, net so gaan die stapel rekenings ook opdaag en eis om betaal te word. Die lewe werk so; daar is nie pret sonder pyn nie.
Die drinker se voordeel is dat sy tydelike gevoel van vrede in die kroeg hom aansienlik minder kos as die gemoedsrus wat jou R150,000+ se stapel doktersverslae jou kos.
Uiteindelik verskil die twee tydverdrywe nie veel van mekaar nie. By die kroeg kan jy in `n geveg betrokke raak wat jou in die hospitaal kan laat opeindig, terwyl die dokter en hospitaal se rekeninge jou weer in die kroeg kan laat beland.
Die ding van die crawling spree (as ons in Amerika was kon mens dit seker die Obama Care Crawling genoem het, en in Engeland sou dit die NHS-crawling kon wees. Hier by ons is dit die Zuma-does not-care crawling?) kom so: Ons vat my erge pyn dokter toe, en dit werk weer amper soos daardie musical chair speletjie behalwe dat jy sonder musiek vir meer as `n uur lank op een stoel sit en wag – eers op `n stoel by ontvangs, dan op `n ander stoel voor die dokter se deur, dan op die stoel voor sy lessenaar, dan op `n stoel by die hospitaal se ontvangs en teen daardie tyd is jy regtig nie meer lus vir speel nie, jy wil huis toe gaan. (meer…)
Posted in Louwie, tagged Boek, Chris, Lourens, Louwie, Maria, Speurverhaal, Storie, Verhaal, Water in Wyn in Bloed on Augustus 9, 2017| 3 Comments »
Hierdie boek is nou ook beskikbaar by Barnes & Noble, Kobo en iTunes.
Vir die van julle wat nie `n Kindle besit nie en dus nie van Amazon kan aflaai nie, is dit nou beskikbaar in ePub format by al bogenoemde boekwinkels.
Die gedrukte weergawe sal eersdaags beskikbaar wees.
Hierdie storie is `n speurverhaal wat nie regtig `n speurverhaal is nie. As jy daarvan hou om speurverhale vir ontspanning te lees moet jy liewer by Deon Meyer hou, die man skryf uitstekende speurverhale, van die beste wat in Afrikaans beskikbaar is.
Water in Wyn in Bloed is eerder vir die denkende mens wat vrae vra oor die lewe, oor moraliteit, oor kerk, oor wat ons as ‘normaal’ beskou in ons abnormale samelewing.
Dit mag dalk skok, en jy sal moontlik met meer vrae as antwoorde sit na jy die boek gelees het. Die hoop is dat dit jou sal help om buite die boks te dink en ongebaande weë te begin ondersoek.
Kliek die skakels hieronner om die boek te koop.
Posted in Louwie, tagged Angiogram, Cardiac Arrest, ICU, Louwie, Red Cap, Reg Shoe, Zombie on Julie 2, 2017| 3 Comments »